Cred că Katarina a spart geamul.
Ne-am certat la școală din cauza clipului făcut de Oscar.
- Pot să-l văd? - Sigur.
- Să intrăm aici! - Da.
Oscar a distribuit clipul într-un chat cu niște băieți și cu fiul meu.
Bănuiesc că a instalat o cameră veche pentru a o spiona pe Ruby și a înregistra.
Am vorbit cu Viggo ieri.
Mi-a spus că Oscar i-a arătat o înregistrare mai gravă decât asta.
- Pot s-o văd și pe aia? - N-a fost distribuită.
Oscar i-a arătat-o doar lui Viggo.
Se pare că l-a amenințat pe Viggo
ca să-și țină gura.
N-am vrut să-l presez până acum.
Cu tot ce se întâmplă,
îi e foarte frică.
Dacă îl denunți pe Oscar
pentru distribuire de materiale cu abuz sexual,
pot obține un mandat de percheziție și-i pot lua camera și telefonul.
- Clipul trebuie să fie acolo. - Să-l denunț pe Oscar?
Da.
SECRETELE PE CARE LE PĂSTRĂM
Da?
Am primit o plângere că fiul tău
a distribuit minorilor materiale în care Ruby Tan era abuzată sexual.
Cine a depus plângerea?
Vom percheziționa casa și dispozitivele.
E vânătoare de vrăjitoare!
Să raportezi pe unul, deși erau cinci băieți în chat!
Ne refuzi intrarea?
- Aveți mandat? - Sigur.
Scumpule, s-au întors, fir-ar!
Verificați-i camera! Merg la subsol.
Vino acasă, te rog!
De ce trebuie să rezolv totul singură?
Fir-ar să fie!
Era o cameră video la Ruby?
L-a denunțat Cecilie? Nu-i așa?
- Era o cameră video la Ruby? - O cameră?
Am aruncat prostiile alea când am împachetat lucrurile ei.
De ce vă purtați așa? De parcă ar fi vreun infractor?
A fost o farsă stupidă de școlar.
Băieții s-au uitat mereu la fete în vestiar.
E doar un băiețel!
Ați văzut ce au distribuit ceilalți? Nu e nicio diferență!
De ce l-ai reclamat pe Oscar la poliție?
Poftim?
Tu ai făcut-o, nu? Nu-i așa?
Am făcut ce trebuia.
Ce trebuia? Bine…
Ai avut vreodată habar ce trebuie să faci tu?
Katarina, Oscar n-are limite.
Ce-ai spus?
Are nevoie de ajutor.
Adică nu sunt o mamă bună?
Nu-mi vine să cred că mă judeci!
Ce fel de mamă erai tu fără o bonă și somnifere?
Katarina!
Poate că nu-ți amintești,
dar ți-ai lăsat copilul opt săptămâni singur acasă.
Dacă nu-l găseam pe Viggo…
- Gata! - Eu te-am judecat?
Nu. Te-am consolat în sufrageria ta,
când plângeai zicând: „Nu sunt o mamă bună.”
Să nu îndrăznești să mă judeci!
Sunt o mamă grozavă!
Ce anume ai văzut în clipul lui Oscar?
Spune-mi acum, Viggo!
E grav.
Am percheziționat tot. Nu e nimic.
Nu se poate. Cred că ți-a scăpat ceva.
Am căutat peste tot.
Bine.
Bună, Ella!
E ADN-ul lui Rasmus Hoffmann.
Fantastic!
Deci, el e tatăl copilului?
Nu.
E o potrivire de 24,1% cu al fetusului.
De 24,1%? Ce naiba înseamnă asta?
Ceremonia pentru Ruby e mâine, la 12:00.
Deci, ar trebui să…
Ce e?
Oscar e vinovat.
Din cauza lui Oscar s-a sinucis Ruby.
A violat-o.
Nu!
Mike!
Ce e?
Vino acasă!
Ce s-a întâmplat?
N-ai voie să vii aici, Oscar.
Cică am comis o infracțiune.
Așa e.
Dar ea trebuie să facă ce-i spun.
Trebuie. Nu poate refuza.
Nu poate.
Poftim?
E angajată ca să mă placă.
Trebuie să mă placă!
Oscar, pleacă acasă!
Pleacă acasă!
Pot să stau aici?
- Pleacă acasă! - Te rog!
Te rog!
- Mike? - Da.
- Ce cauți aici, Oscar? - Nu!
- Pot să stau aici? - Hai!
Mergi cu Mike, da?
Te conduc acasă, da? Hai!
Rasmus?
Oscar a apărut la noi acasă. Deci…
Poliția crede că Oscar a violat-o pe Ruby.
Cică el ar fi cel care a lăsat-o gravidă.
Vor să-l ia la secție și să implice serviciile sociale.
Ce…
Ce am de făcut?
- E afară. Îi e frică să intre. - Ca avocat, ce zici să fac?
- Ar trebui să mergi acolo. - Ce să fac?
Tu știi că asta l-ar putea distruge de tot.
Ce să fac?
Îmi ești prieten, nu?
Da.
Asta încerca ea să-mi spună!
Iartă-mă că nu te-am crezut!
Da.
O să fie bine.
Nu știu ce m-a apucat.
Îmi pare rău.
Nu-i nimic.
Vino încoace! Vino!
O să fie bine.
- N-o voi face. Nu-mi cere să fac asta! - Mergem la comemorare. Haide!
De ce ești așa?
De ce ești furios pe mine mereu?
Zi-mi la ce te gândești!
Cum naiba n-ai observat ce face băiatul nostru?
- Știam eu! - Ai un singur rol în casa asta!
- Să-mi crești fiul. - Și m-am ocupat.
- Ba nu. - Ba da.
I-ai pocnit profesorul.
N-ai auzit ce a zis despre fiul nostru! Tu n-ai fost acolo, eu am fost!
- Eu fac totul aici. - Uite cum facem!
Am vorbit la internatul Herlufsholm. Îl vor primi.
- Nu vorbești serios! - Ba da.
- Are dreptul să fie la școala aia. - Și nu va fi.
O va lua de la capăt. Punct.
- Deci, îi lași să câștige? - Ajunge!
Îmbracă-ți rochia!
Ce vrei să spui?
Scumpul meu?
Ce…
Scumpule!
Dacă crezi că e mai bine, sigur că așa vom face.
Iartă-mă, scumpule!
Îmi pare rău că te-am dezamăgit așa.
Da.
Parcă toată munca mea e invizibilă! Parcă și eu aș fi invizibilă pentru tine.
Îmi iei fiul de lângă mine,
așa că dă-mi ceva la schimb!
Dă-mi altceva în loc!
Nu pot să rătăcesc singură prin casa asta goală.
Bună, scumpule!
Prostuțule!
Vino încoace!
Vino încoace, scumpule! Vino!
Tot ce fac, fac pentru voi doi.
Bună!
Mulțumesc!
Darna, lasă-le acolo deocamdată, te rog!
Mulțumesc.
Doamne! Ce caută ei aici?
Ce cauți aici?
Am adus flori.
Nu ești binevenită aici.
- Ce vrei să spui? - Pleacă!
Ieși!
Am spus să pleci!
Kat!
Haide!
În numele Tatălui, al Fiului și al Sfântului Duh.
Amin!
Așezați-vă!
Are sub 15 ani. Nu poate fi urmărit penal, dar, dacă poliția îl găsește vinovat,
Comisia pentru Infracțiuni Juvenile va da sentința.
- E decizia polițistei? - Se numește măsură socială, dar da.
- Până la urmă… - Bună!
- Ce faceți?
Studiem situația juridică a lui Oscar.
Juridică?
Nu credem că poliția are motive să suspecteze violul.
Trebuie să le explicăm că vom contesta acuzarea lui Oscar
de violul lui Ruby, bazată pe un clip distribuit de el.
A violat-o pe Ruby.
Nu știm asta. Nu știm ce pun la cale.
Oscar i-a arătat lui Viggo un clip.
Ce clip?
Unde e?
Așa e. Viggo spune
că Oscar i-a arătat un clip cu el violând-o pe Ruby.
Poliția a menționat doar clipul din chat.
- Viggo ar putea să mintă. - Viggo nu minte!
Să ne concentrăm la ce spune poliția!
Oscar a lăsat-o gravidă pe Ruby, Rasmus.
Dacă Ruby a ales să facă sex cu un minor, ea e cea care a comis o infracțiune.
Juridic, așa e.
Am putea avea o responsabilitate morală. A avut loc sub nasul nostru.
Dar Oscar e o victimă.
Dacă etichetezi un tânăr „violator”, îl distrugi.
Familia Hoffmann e foarte supărată din cauza rezultatului testului ADN.
Sunt îngrijorați că Ruby l-ar fi abuzat sexual pe Oscar.
- Nenorociții! - Aicha! Trebuie să-ți spun…
El a violat-o, iar părinții au distrus toate probele.
E foarte greu să judeci cazurile de viol
chiar și când victima poate depune mărturie.
Vorbim despre un băiat sub 15 ani,
deci, va fi un caz pentru servicii sociale, oricum.
Nu cred că ea s-a sinucis.
Era foarte credincioasă și nu-și dorea un avort,
așa că nu s-ar fi sinucis!
Nu crezi?
Nu?
Ea e o anonimă în lumea lor! Nimeni n-o va ajuta!
Și, acum, ei scapă basma curată!
Interpretați greșit totul.
Se poate spune așa, dar Rasmus are dreptate.
- Dacă n-a fost viol, atunci… - Dar a fost!
A fost viol.
- Dacă Oscar neagă, asta e. - Oscar a recunoscut.
La poliție, n-a recunoscut.
Rasmus va juca tare. Va nega violul și va spune că Viggo minte.
Eu îl cred pe Viggo.
Și eu.
Dar nu poate trăi așa ceva!
Scumpo?
Spune adevărul și gata!
Nu-l vei înfrunta pe Rasmus. E cel mai mare client.
Nu e adevărat.
Și e complet irelevant ce credem noi.
Știi?
Dacă nu există dovezi de viol, Ruby va fi cea care…
Înțeleg partea juridică, da?
Dar ce facem noi?
Da.
Scumpo!
Viggo nu trebuie să treacă prin trauma mărturiei împotriva prietenului său
fără să fie crezut.
O să fie foarte urât,
dacă nu există dovezi de viol, iar Ruby nu se poate apăra.
E doar un copil.
Are nevoie de părinți, nu de un delict pe care să se chinuie să-l înțeleagă.
'Neața!
Bine, Angel.
Uite ce e…
Trebuie să petrec mai mult timp cu copiii mei.
Vreau asta.
Ei ar adora asta.
Uite…
Mi-ai fost de foarte mare ajutor.
Dar, acum, mai cred
că e mai bine pentru amândoi să fim cu copiii noștri.
Ce spui, Cecilie?
Păi…
Sigur că o să-ți achit următoarele trei luni.
Și biletul tău spre acasă.
Am pus aici și niște bani pentru firma ta.
Așa poți fi cu fiul tău.
Mă concediezi?
Va fi mai bine pentru fiul tău să mergi acasă.
Habar n-ai ce e mai bine pentru fiul meu, Cecilie.
Habar n-ai.
Fiul meu se maturizează și…
După cele întâmplate cu Oscar,
sunt sigură că înțelegi…
Deci, mă concediezi pentru ce a făcut Oscar?
Nu vreau ca pe Viggo să-l deruteze relația lui cu tine.
Sunteți foarte apropiați și…
E la o vârstă ciudată în ce privește sexualitatea.
Despre ce vorbești?
Viggo nici măcar nu se masturbează încă!
Nu sunt sigură că se cuvine ca tu să știi asta.
Sigur că știu! Îi spăl cearșafurile.
- Dacă ar fi făcut asta, s-ar fi văzut! - Încerc să te salvez, Angel.
De ce să mă salvezi?
N-am nevoie să mă salvezi, Cecilie. Am nevoie de slujba mea!
Nu trebuia să minți în cererea ta de angajare.
Și ai luat bani de la fiul meu. Ai acceptat banii.
Nu pot avea pe cineva în familia mea care face asta. Ai…
Îmi pare rău, dar…
De asta te concediez, da?
Cecilie…
Tu nu-mi cunoști lumea.
Nu știi nimic despre lumea mea.
Tu ești doar norocoasă.
Foarte norocoasă, știi?
Foarte norocoasă!
Vreau doar să te ajut.
Angel?
Bună!
Te iubesc, Angel.
Folosești picioarele ca să încerci să șutezi în poarta celorlalți.
Tu ești? Cel cu dungi?
- Sigur. Aș putea fi el. - Bine.
- Bună! - Doarme?
- Da, în sfârșit. - Bine.
Pare distractiv.
Rasmus ne-a invitat să ne luăm rămas-bun.
Rămas-bun?
Da. Oscar. Începe luni la internatul Herluf.
O să fii bine?
Vrei să vii cu noi?
Nu cred că Viggo ar trebui să vină.
Și ce facem? Rămânem aici?
Nu-i putem ignora. O să dăm de ei pe stradă.
Am o ședință de consiliu cu Rasmus în două zile.
Doar bem ceva.
Un pahar, da?
Doar un pahar.
Da?
Le transmitem salutări și din partea ta.
Oscar va fi bine.
- Ai grijă de Vera! - Bună idee!
Da, scumpule? Grozav!
Scumpule!
- Telefonul! Vin imediat. - O să merg înainte.
Sigur.
Sunt Cecilie.
Sunt Aicha.
Cecilie, lasă-l pe Viggo să dea o declarație, te rog!
Da. Îmi pare rău.
Fără clip, Oscar va fi credibil.
Nu vrem ca el să treacă prin asta.
- Atunci, șeful meu va închide cazul azi. - Știu. Asta e.
Vecinii tăi distrug probe ca să acopere violul pe care l-a comis fiul lor.
De ce ar mai putea fi capabili?
Nu te pot ajuta. Ne-am hotărât.
Pa!
Știi că merg la internat?
Da. Da, am auzit.
Știu că mă urăști.
Nu, Oscar. Nu te urăsc.
Ești un copil, da? E…
Părinții tăi sunt responsabili. Eu…
Nu e vina mamei.
Se certau din cauza mea.
Cine se certa? Mama și tatăl tău?
Mama și Ruby.
Dimineața, ea a dispărut.
Da.
Herlufsholm.
Fraternitatea…
Deci…
O să fie bine. Am studiat acolo și am supraviețuit.
- Bună! - Bună, scumpo!
Bună!
Hai să bei un pahar!
Bună, draga mea!
- Merg să vorbesc cu ea. - Bine.
Ce părere ai…
- Draga mea! - Bună!
Bună! Mă bucur să te văd.
Cât mă bucur că ai venit!
Îmi pare rău pentru tot ce am spus.
Să nu ne mai atacăm statutul de mamă! Suntem amândouă mame grozave.
Ce mai faci?
M-am gândit…
Ai spus că n-ai vorbit cu Ruby
înainte să dispară.
Îmi pare rău.
- Ce e? - Nu mai contează acum, nu?
Ți-a spus despre viol?
Noi două…
suntem mame foarte diferite.
Tu ții să-ți înveți copiii cu treburile casnice…
Eu vreau ca ai mei să învețe să lupte
pentru toate astea.
Nu prețuiesc ce au, dar totul poate dispărea într-o clipită.
Cum a murit Ruby?
Tu cum crezi că a murit?
- Poftim? - Tu cum crezi?
Întrebi fiindcă mă bănuiești pe mine?
Dacă am omorât-o?
Scuzați-mă, dar avem nevoie de partenere!
Draga mea!
Bărbații ăia…
Cred că totul se rezolvă de la sine.
Care e marele secret?
Vorbim despre munca noastră invizibilă, a femeilor, pentru voi, bărbații.
Dar, scumpo, acum te apreciez.
Nu despre asta vorbesc.
- Vorbim despre încărcătura psihică. - Tu ești povara mea psihică, scumpo.
Scumpo, vii?
SECRETELE PE CARE LE PĂSTRĂM
Subtitrarea: Daniel Onea